
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 


Κήρυξη ως αναδασωτέας έκτασης εξήντα δύο (62) στρεμ. στη θέση 
«Σαμακιά» περιφέρειας Κοινότητας Βλαχομάνδρας Ναυπακτίας 
του Νομού Αιτωλίας και Ακαρνανίας . 1 

Κήρυξη ως αναδασωτέας έκτασης 17 στρεμμάτων στη θέση 
Άμπλας περιφέρειας Κοινότητας Σπολάϊτας - Τριχωνίδος του 
Νομού Αιτωλίας και Ακαρνανίας . 2 


Κήρυξη ως αναδασωτέας έκτασης 70 στρεμμάτων στις θέσεις «Σα¬ 
μακιά - Μαντράκια - Αμιραού περιφέρειας Κοινότητας Βλαχο¬ 
μάνδρας Ναυπακτίας του Νομού Αιτωλίας και Ακαρνανίας . . 3 

ΑΝΑΚΟΙΝΩΣΕΙΣ 

Ανακοίνωση παρακατάθεσης αποζημίωσης επικειμένων ακινήτου 
που απαλλοτριώθηκε για την κατασκευή της οδού Παράκαμψης. 


Ναυπάκτου.■ 4 

Ειδοποίηση για την παρακατάθεση αποζημίωση από αναγκαστική 
απαλλοτρίωση στο Ν. Αιτωλ/νίας. 5 

Ειδοποίησή παρακατάθεσης αποζημίωσης που έγινε για την απαλ¬ 
λοτρίωση φερόμενης ιδιοκτησίας των Ζωγραφίνας Χα Νικολάου 
- Αγγελάκη και Δέσποινας Χ'Ίωάννου στην οδό Τζαβέλα- Πα- 
παφλέσα λόγω εφαρμογής σχεδίου πόλης... 6 


ΠΟΛΕΟΔΟΜΙΑ 

ΑΝΑΚΟΙΝΩΣΕΙΣ 

Ειδοποίηση της γενομένης παρακαταθέσεως συμπληρωματικής 
αποζημιώσεως απαλλοτριωθείσης εκτάσεως υπέρ του Δήμου Ν. 
Φιλαδέλφειας, κειμένης εις θέσιν «Τουραλή» Νέας Φιλ/φείας που 
περιβάλλεται μεταξύ των οδών Δεκελείας (Τατοΐου) - Πίνδου 
(Μενιδίου) - Αφών Γεωργιάδη (Τυάννων). 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 3120 ' (1) 

Κήρυξη ως αναδασωτέας έκτασης εξήντα δύο (62) στρεμ. στη θέση 

«Σαμακιά» περιφέρειας Κοινότητας Βλαχομάνδρας Ναυπακτίας του 

Νομού Αιτωλίας και Ακαρνανίας. 

Ο ΝΟΜΑΡΧΗΣ ΑΙΤΩΛΙΑΣ & ΑΚΑΡΝΑΝΙΑΣ 
Έχοντας υπόψη: 

1) Τις διατάξεις «περί διοικητικής αποκέντρωσης». 

2) Τα άρθρα 24 και 117, παράγρ. 3 του Συντάγματος της Χώρας. 

3) Τις διατάξεις του Νόμου 998/1979, «περί προστασίας των δα¬ 
σών και των δασικών εν γένει εκτάσεων της Χώρας» και ειδικότερα: 

α) του άρθρου 38 παράγρ 1 και 

β) του άρθρου 41 παράγρ. 1. 

4) Τις με αριθ. α) 160517/1180/8.7.1980, β) 141823/ 
24.2.1983, διαταγές του Υπουργείου Γεωργίας. 

5) Την με αριθ. 3781/17.11.1988 αναφορά του Δασαρχείου Ναυ¬ 
πάκτου για την κήρυξη «ως αναδασωτέας» της αναφερόμενης στο θέμα 

0 έκτασης, που καταστράφηκε ολοσχερώς συνεπεία πυρκαϊάς στις 
24.7.1988, η οποία οφείλεται σε κακόβουλο εμπρησμό, αποφασί¬ 
ζουμε: 

Κηρύσσουμε «αναδασωτέα», με σκοπό την προστασία για την επανα- 
δημιουργία της δασικής βλάστησης που καταστράφηκε με φυσική ή τε¬ 
χνητή αναδάσωση και τη διατήρηση του χαρακτήρα της δασικής έκτα¬ 
σης, ώστε ν’ αποκλεισθεί η διάθεση αυτής για άλλο σκοπό, την παρα¬ 
πάνω δημόσια δασική έκταση των εξήντα δύο στρεμμάτων (62) που 
ήταν καλυμμένη από αείφυλλα - πλατύφυλλα και ανήκει στην κατηγο¬ 
ρία των άρθρων 3 παράγρ. 2 και 4 παράγρ. ιβ και 2γ’ του Ν. 998/ 
1979, που βρίσκεται στη θέση «Σαμακιά», περιφέρειας Κοινότητας 
Βλαχομάνδρας που προσδιορίζεται από τα στοιχεία ΑΒΓΔΕΖΗΘΙΑ και 
έχει όρια: 

Ανατολικά: Με δημόσια δασική έκταση (Δ.Θ. Αλωνάκι - Τσάμη - 
Καραούλη και αγρό Ιωάννη Τσάμη). 

Δυτικά: Με δημόσια δασική έκταση (Δ.Θ. Σαμακιά - Κοδέλια). 

Νότια: Με Κοινοτικό δρόμο Λόγγος - Πατουλιές. 

Βόρεια: Με δημόσια δασική έκταση (Δ.Θ. Αμπέλια - Άγιος Αθανά¬ 
σιος). 

όπως φαίνεται στο συνημμένο διάγραμμα, που αποτελεί αναπόσπα¬ 
στο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μεσολόγγι, 29 Νοεμβρίου 1988 
Ο Νομάρχης 

ΓΙΩΡΓΟΣ ΠΑΠΑΙΩΑΝΝΟΥ 

Αριθ. 3212 (2) 

Κήρυξη ως αναδασωτέου; έκτασης 17 στρεμμάτων στη θέση Άμπλας 

περιφέρειας Κοινότητας Σπολάϊτας - Τριχωνίδος του Νομού Αιτω¬ 
λίας και Ακαρνανίας. 

Ο ΝΟΜΑΡΧΗΣ ΑΙΤΩΛΙΑΣ & ΑΚΑΡΝΑΝΙΑΣ 
Έχοντοις υπόψη: 

1) Τις διατάξεις «περί διοικητικής αποκέντρωσης». 

2) Τα άρθρα 24 και 117, παράγρ. 3 του Συντάγματος της Χώρας. 

3) Τις διατάξεις του Νόμου 998/1979, «περί προστασίας των δα¬ 
σών και των δασικών εν γένει εκτάσεων της Χώρας» και ειδικότερα: 

α) του άρθρου 38 παράγρ 1 και 

β) του άρθρου 41 παράγρ. 1. 

4) Τις με αριθ. α) 160517/1180/8.7.1980, β) 141823/ 
24.2.1983, διαταγές του Υπουργείου Γεωργίας. 

5) Την με αριθ. 6538/14.11.1988 αναφορά του Δασαρχείου Αγρί¬ 
νιου για την κήρυξη «ως αναδασωτέας» της αναφερόμενης στο θέμα 
έκτασης, που καταστράφηκε ολοσχερώς συνεπεία πυρκαϊάς στις 
30.6.1988, η οποία οφείλεται σε αμέλεια, αποφασίζουμε: 

Κηρύσσουμε «αναδασωτέα», με σκοπό την προστασία για την επανα- 


δημιουργία της δασικής βλάστησης που καταστράφηκε με φυσική ή τε¬ 
χνητή αναδάσωση και τη διατήρηση του χαρακτήρα της δασικής έκτα¬ 
σης, ώστε, ν’ αποκλεισθεί η διάθεση αυτής για άλλο σκοπό, την παρα¬ 
πάνω δημόσια δασική έκταση των δεκαεπτά (17) στρεμμάτων που ήταν 
καλυμμένη από αείφυλλα - πλατύφυλλα και ανήκει στην κατηγορία των 
άρθρων 3 παράγρ. 2 και 4 παράγρ. 2γ’ του Ν. 998/1979, που βρίσκε¬ 
ται στη θέση «Άμπλα», περιφέρειας Κοινότητας Σπολάϊτας - Τριχωνί- 
δος που προσδιορίζεται από τα στοιχεία ΔΕΖΗΘΙΚΔ και έχει όρια: 

Ανατολικά: Με δημόσια δασική έκταση και λιοστάσια. 

Δυτικά: Με γεωργοδενδροκομίκές καλλιέργειες. 

Νότια: Με γεωργοδενδροκομίκές καλλιέργειες. 

Βόρεια: Με δημόσια δασική έκταση. Εξαιρούνται οι γεωργικές καλ¬ 
λιέργειες που κάηκαν. , 

όπως φαίνεται στο συνημμένο διάγραμμα, που αποτελεί αναπόσπα¬ 
στο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μεσολόγγι, 12 Δεκεμβρίου 1988 
Ο Νομάρχης 

ΓΙΩΡΓΟΣ ΠΑΠΑΙΩΑΝΝΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 3203 (3) 

Κήρυξη ως αναδασωτέας έκτασης 70 στρεμμάτων στις θέσεις «Σαμα- 

κιά - Μαντράκια - Αμιραού περιφέρειας Κοινότητας Βλαχομάνδρας 

Ναυπακτΐας του Νομού Αιτωλίας και Ακαρνανίας. 

Ο ΝΟΜΑΡΧΗΣ ΑΙΤΩΛΙΑΣ & ΑΚΑΡΝΑΝΙΑΣ 
Έχοντας υπόψη: 

1) Τις διατάξεις «περί διοικητικής αποκέντρωσης». 

2) Τα άρθρα 24 και 117, παράγρ. 3 του Συντάγματος της Χώρας. 

3) Τις διατάξεις του Νόμου 998/1979, «περί προστασίας των δα¬ 
σών και των δασικών εν γένει εκτάσεων της Χώρας» και ειδικότερα: 

α) του άρθρου 38 παράγρ 1 και 

β) του άρθρου 41. παράγρ. 1. 

4) Τις με αριθ. α) 160517/1180/8.7.1980, β) 141823/ 
24.2.1983, διαταγές του Υπουργείου Γεωργίας. 

5) Την με αριθ. 3976/2.12.1988 αναφορά του Δασαρχείου Ναυπά- 
κτου για την κήρυξη «Λς αναδασωτέας» της αναφερόμενης στο θέμα 
έκτασης, που καταστράφηκε ολοσχερώς συνεπεία πυρκαϊάς στις 
28.7.1988, η οποία οφείλεται σε κακόβουλο εμπρησμό, αποφασί¬ 
ζουμε: 

Κηρύσσουμε «αναδασωτέα», με σκοπό την προστασία για την επανα- 
δημιουργία της δασικής βλάστησης που καταστράφηκε με φυσική ή τε¬ 


χνητή αναδάσωση και τη διατήρηση του χαρακτήρα της δασικής έκτα¬ 
σης, ώστε ν’ αποκλεισθεί η διάθεση αυτής για άλλο σκοπό, την παρα¬ 
πάνω δημόσια δασική έκταση των εβδομήντα (70) στρεμμάτων που 
ήταν καλυμμένη από αείφυλλα - πλατύφυλλα και ανήκει στην κατηγο¬ 
ρία των άρθρων 3 παράγρ. 2 και 4 παράγρ. ιβ' και 2γ' του Ν. 998/ 
1979, που βρίσκεται στις θέσεις «Σαμακιά - Μαντράκια - Αμιραού» πε¬ 
ριφέρειας Κοινότητας Βλαχομάνδρας - Ναυπακτΐας που προσδιορίζεται 
από τα στοιχεία ΑΒΓΔΕΖΗΘΙΚΑ και έχει όρια: 

Ανατολικά: Με δημόσια δασική έκταση δ.θ. «Σαμακιά» & «Κεδρό- 
λακκα». 

Δυτικά: Δ.θ. «Κορδέλα - Λάκκα Παλιοπούρνι - Παλαιοχώρι - Μότση 
Βρύση». 

Νότια: Δ.Θ. «Κρεμύδα - Κεδρόλακκα». 

Βόρεια: Δ.θ. «Σαμακιά - Τυροβόλι» εξαιρούνται οι αγροί που κάηκαν 
όπως φαίνεται στο συνημμένο διάγραμμα, που αποτελεί αναπόσπαστο 
μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μεσολόγγι, 9 Δεκεμβρίου 1988 
Ο Νομάρχης 

ΓΙΩΡΓΟΣ ΠΑΠΑΙΩΑΝΝΟΥ 

ΑΝΑΚΟΙΝΩΣΕΙΣ 

Αριθ. Α12α/1973/Φ.1·Χ·α.τ. (4) 

Ανακοίνωση παρακατάθεσης αποζημίωσης επικειμένων ακινήτου που 
απαλλοτριώθηκε για την κατασκευή της οδού Παράκαμψης Ναυπά- 
κτου. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Σύμφωνα με: 

1) Τα άρθρα 7 και 8 του Ν.Δ. 979/1971 «περί αναγκαστικών απαλ¬ 
λοτριώσεων και 

2) Τις διατάξεις του Π.Δ/τος 69/8.2.1988 (ΦΕΚ 28/16.2.1988 
τ.Α') για τον Οργανισμό της Γενικής Γραμματείας Δημ. Έργων, γνω¬ 
στοποιούμε: 

α) Σε όσους έχουν ή διεκδικούν δικαιώματα κυριότητας σε ακίνητα 
που απαλλοτριώθηκαν αναγκαστικά με την αριθ. Π. '701/163/ 
10.2.1986 κοινή απόφαση των Υπουργών Οικονομικών και ΠΕ.- 
ΧΩ.Δ.Ε. ΦΕΚ 182/1986 τ.Δ') για την κατασκευή της οδού παράκαμ¬ 
ψης Ναυπάκτου τμήμα Β'. (από οδό προς Θέρμο έως Χείμαρο Σκα). 

β) Τους ενυποθήκους δανειστές και τους τρίτους διεκδικητές του 
αριθ. ΚΠ.61 ακινήτων ότι η αποζημίωση της εδαφικής επιφάνειας και 
των επικειμένων της, όπως περιγράφονται στο σχετικό κτηματολογικό 
πίνακα που καθορίστηκε με την 108/17.5.1988 απόφαση του Μονο¬ 
μελούς Πρωτ. Μεσολογγίου έχει παρακατατεθεί στο Γραφείο Παρακ/ 
κών Ναυπάκτου. 

Σχετικά έχει εκδοθεί το 6978/14.12.1988 γραμμάτιο σύστασης 
παρακαταθήκης ποσού δρχ. επτά εκατομμυρίων διακοσίων τριάντα τεσ¬ 
σάρων χιλιάδων επτακοσίων πενήντα (7.234.750). 

Η αποζημίωση θα αποδοθεί στα πρόσωπα που θα αναγνωριστούν δι¬ 
καιούχοι με τη νόμιμη διαδικασία. 

Η ανακοίνωση αυτή να δημοσιευτεί στην Εφημερίδα της Κυβερνή- 
σεως. 

Αθήνα, 4 Ιανουάριου 1989 
Με εντολή Υπουργού 

Ο Διευθυντής 
ΚΩΝ. ΔΕΣΥΠΡΗΣ 

-♦- 

Αριθ. Α,Π. α2/5213 (5) 

Ειδοποίηση για την παρακατάθεση αποζημίωση από αναγκαστική 
απαλλοτρίωση στο Ν. Αιτωλ/νίας. 

Η ΝΟΜΑΡΧΗΣ ΑΙΤΩΛ/ΝΙΑΣ 

1. Σύμφωνα με τις διατάξεις των άρθρων 7 και 8 του Ν.Δ. 797/ 
1971 «περί αναγκαστικών απαλλοτριώσεων» πληροφορούμε όλους 
όσους: 

α. Έχουν δικαιώματα κυριότητας ή άλλα εμπράγματα δικαιώματα 
στα ακίνητα που απαλλοτριώθηκαν με την Υ.499/2049/11.9.85 
κοινή Υπουργική απόφαση (ΦΕΚ 634/85), για τη μεταφορά του κατο- 
λισθαίνοντος οικισμού Παναγούλας - Ξηρομέρου. 

β. Έχουν εγγράψει υποθήκη ή έχουν επιβάλει κατάσχεση ή με 
οποιονδήποτε τρόπο διεκδικούν τα απαλλοτριωθέντα ακίνητα ότι, η 
αποζημίωση που καθορίσθηκε από το Μονομελές Πρωτοδικείο Λευκά¬ 
δας με την αριθ. 228/1986 απόφαση για όλα τα ακίνητα και τα υπερ¬ 
κείμενα αυτών που φαίνονται στο από 15.7.87 κτηματολογικό διά¬ 
γραμμα και από 15.7.87 κτηματολογικό πίνακα του μηχανικού Δ. Κα- 
βαλλάρη νόμιμα θεωρημένα στις 15.7.87, έχει κατατεθεί στο Γραφείο 
Παρακαταθηκών και Δανείων Βονίτσης - Ξηρομέρου και έχει εκδοθεί το 
αριθ. 3463/18.11.88 γραμμάτιο συστάσεως παρακαταθήκης για 
556.550 δραχ. 

2. Η αποζημίωση αυτή είναι αποδοτέα στους Κεραμίδα θωμά του 
Κων/νου, Βαρδή Ιωάννη του Αποστόλη, Βαρδή Ευστάθιο του Απο¬ 
στόλη και Βαρδή Ευάγγελο του Αποστόλη, οι οποίοι έχουν αναγνωρι- 
σθεί δικαιούχοι, με την αριθ. 273/87 απόφαση του Μονομελούς Πρω¬ 
τοδικείου Λευκάδας. 

Ι.Π. Μεσολογγίου, 13 Δεκεμβρίου 1988 - 
Ο Νομάρχης 

ΓΙΩΡΓΟΣ ΠΑΠΑΪΩΑΝΝΟΥ 


Αριθ. 10571 (6) 

Ειδοποίηση παρακατάθεσης αποζημίωσης που έγινε για την απαλλοτρί¬ 
ωση φερόμενης ιδιοκτησίας των Ζωγραφίνας Χα Νικολάου - Αγγε- 
λάκη και Δέσποινας Χ’Ίωάννου στην οδό Τζαβέλα- Παπαφλέσα 
λόγω εφαρμογής σχεδίου πόλης. 

Ο ΔΗΜΑΡΧΟΣ ΚΑΒΑΛΑΣ 
Έχοντας υπόψη: 

Τα άρθρα 7 και 24 του Α.Ν. 1731/1939 «περί αναγκαστικών 
απαλλοτριώσεων όπως τροποποιήθηκε και συμπληρώθηκε μεταγενέ¬ 
στερα φέρουμε σε γνώση των: Ζωγραφίνας χας Νικολάου Αγγελάκη 
και Δέσποινας Χ’Ίωάννου για φερόμενη ιδιοκτησία αυτών στην οδό 
Τζαβέλα - Παπαφλέσα εγγεγραμμένων ενυποθηκών ή κατασχόντων 
δανειστών ή τρίτων διεκδικητών, ότι παρακαταθέσαμε υπέρ αυτών απο¬ 
ζημίωση 257.850 δρχ. με τιμή αποζημιώσεως που καθορίσθηκε με την 
29/1985 απόφαση Μονομελούς Πρωτοδικείου Καβάλας με την οποία 
συναφής είναι η υπ’ αριθμ. 11/1984 πράξη προσκύρωσης και αναλογι¬ 
σμού η υπ’ αριθμ. 82998/1984 κύρωση της πράξης η υπ’ αριθμ. 
457/1988 απόφαση του Δημοτικού Συμβουλίου καθώς επίσης και το 
26936/2.12.88 γραμμάτιο ταμείου Παρ/κών και Δανείων που παρα¬ 
κατατέθηκε με το 10564/1988 έγγραφό μας στην Κεντρική Υπηρεσία 
του Ταμείου Παρ/κών και Δανείων. 

Καβάλα, 21 Δεκεμβρίου 1988 

Ο Δήμαρχος Καβάλας 
ΛΕΥΘΕΡΗΣ ΑΘΑΝΑΣΙΑΔΗΣ 

-♦- 

ΠΟΛΕΟΔΟΜΙΑ 

ΑΝΑΚΟΙΝΩΣΕΙΣ 

Αριθ. 128 (7) 

Ειδοποίηση της γενομένης παρακαταθέσεως συμπληρωματικής αποζη¬ 
μιώσεως απαλλοτριωθείσης εκτάσεως υπέρ του Δήμου Ν. Φιλαδέλ¬ 
φειας, κειμένης εις θέσιν «Τουραλή» Νέας Φιλ/φείας που περιβάλλε¬ 
ται μεταξύ των οδών Δεκελείας (Τατοΐου) - Πίνδου (Μενιδίου) - 
Αφών Γεωργιάδη (Τυάννων). 

Ο ΔΗΜΑΡΧΟΣ ΝΕΑΣ ΦΙΛΑΔΕΛΦΕΙΑΣ 
Έχοντας υπόψη: 

Τα άρθρα 7 και 24 του ΑΝ. 1731/39 περί αναγκαστικών απαλλο¬ 
τριώσεων ως ούτος ετροποποιήθη και συνεπληρώθη μεταγενεστέρους 
φέρομεν εις γνώσιν των κάτωθι αναφερομένων, ήτοι: 

α) των κεκτημένων ή αξιούντων δικαιώματα κυριότητας επί τμήμα¬ 
τος της δυνάμει του από 26.3.1947 ΒΔ/τος δημοσιευθέντος εις το υπ’ 
αριθμό 57/31.7.1947 τ.Α’ ΦΕΚ, απαλλοτριωθείσης λόγω ρυμοτο¬ 
μίας εκτάσεως συνολικής επιφάνειας 936 τ.μ. σύμφωνα με την υπ’ 
αριθμό 990/72 απόφαση του Μονομελούς Πρωτοδικείου Αθηνών ή 
όσης εκτάσεως ήθελε είναι, ως εικονίζεται εις το από 25.8.1949 τοπο¬ 
γραφικό διάγραμμα του Τεχνικού υπαλλήλου της Υπηρεσίας Δημ. Έρ¬ 
γων Μ. Γιαννόπουλου που συνοδεύει την υπ’ αριθμ. 46/49 πράξη ανα¬ 
λογισμού και αποζημίωσεως του Γραφείου Πολεοδομίας Αθηνών επι¬ 
κυρώθηκε με την υπ’ αριθμό Ε. 2195/54 απόφαση του Υπουργού Συ¬ 
γκοινωνιών και Δημ. Έργων, κειμένης εις την θέσιν «Τουραλή» του Δή¬ 
μου Νέας Φιλαδέλφειας περιβαλλομένης υπό των οδών Δεκελείας (Τα¬ 
τοΐου) - Πίνδου (Μενιδίου) - Αφών Γεωργιάδη (Τυάννων). 

β) Των τυχόν επί της ανωτέρω απαλλοτριωθείσης εκτάσεως εγγε¬ 
γραμμένων ενυποθήκων ή κατασχόντων δανειστών ή τρίτων διεκδικη¬ 
τών, ότι για την παραπάνω έκταση των 936 τ.μ. ή όσης εκτάσεως 
ήθελε είναι, καθορίσθηκε δυνάμει της υπ’ αριθμ. 1134/70 αποφάσεως 
του Μονομελούς Πρωτοδικείου Αθηνών ως προσωρινή τιμή μονάδος 
αποζημιώσεως το ποσόν των 5.000 δρχ. το τ.μ. δια την οικοπεδικήν 
έκτασιν, εις 1.000 δρχ. κατά μέτρο κυβικό δια την οικοδομήν, εις 200 
δρχ. κατά μέτρον για του περιτοίχους μετά του μεταλλικού κιγκλιδώ¬ 
ματος, εις δρχ. 200 δρχ. ανά μ2 των μεταλλικών εξοθύρων, εις 30 δρχ. 
ανά μ2 του δαπέδου αυλής εκ γκρο μπετόν, εις 100 δρχ. δι’ εκάστην 
τριανταφυλλιά, εις 500 δρχ. δι’ εκάστην λεμονιά, εις 400 δρχ. εκάστη 
βερυκοκιά και κατ’ αποκοπήν εις 4000 δρχ. διάφορα διακοσμη- 
τικά. 

Την παραπάνω προσωρινή αποζημίωση ο Δήμος Ν. Φιλαδέλφειας 
παρακατέθεσε εις το Ταμείο Παρακαταθηκών και Δανείων, το οποίο 
εξέδωσε το υπ’ αριθμ. 280166/3.4.1972 γραμμάτιο συστάσεως πα¬ 
ρακαταθήκης ποσού 19.341.500 δρχ. (ΦΕΚ 80/15.4.1972 ΦΕΚ 

χ.Δ') και ούτω επήλθεν έκτοτε συντέλεσις της άνω απαλλοτριώσεως και 
κτήσις και μετάστασις της κυριότητας του άνω ακινήτου από τον Δήμον 
Νέας Φιλαδέλφειας. 

Ότι δυνάμει της υπ’ αριθμ. 5982/73 αποφάσεως του Εφετείου 
Αθηνώ εν συνδυασμώ προς την υπ’ αριθμό 3106/73 απόφαση του Πο¬ 
λυμελούς Πρωτοδικείου Αθηνών η οριστική τιμή μονάδος αποζημιώ- 
σεως της ανωτέρω εκτάσεως καθορίσθηκε εις το ποσόν των 7.000 δρχ. 
το τ.μ. δια την εδαφική έκταση, εις 1.200 δρχ. κατά μ3 δια την διόρο- 
φον οικοδομήν, εις 400 δρχ. το μέτρο δια τους περιτοίχους μετά του με¬ 
ταλλικού κυγκλιδώματος, εις 250 δρχ. το μ2 δια τας μεταλλικάς εξώ- 
θυρας, εις 50 δρχ. το μ2 δια το γκρο-μπετόν δάπεδον αυλής, εις 120 
δρχ. για κάθε τριανταφυλλιά, εις 1.500 δρχ. για κάθε λεμονιά, εις 800 
δρχ. για κάθε βερυκοκιά και εις 6.000 δρχ. και αποκοπήν για διάφορα 
διακοαμητικά. 

Ότι επί τη αυξήσει της Μαρίας ή Μαίρης συζ. Τριαντάφυλλου Μω- 
ραϊτόπουλου και Χριστίνας συζ. Γρηγ. Χατζή προς συμβιβαστική επίλυ- 
σιν της διαφοράς, το Δημοτικό Συμβούλιο του Δήμου Ν. Φιλ/φείας ενέ- 
κρινε την καταβολήν εις τους αναγνωρισθησομένους δικαιούχους, δια 
των υπ’ αριθμ. 4/87, 50/88 και 235/88 αποφάσεων του που επικυ- 
ρώθησαν με τις υπ’ αριθμό 4995/87, 9652/88 και 26637/88 πρά¬ 
ξεις της Νομαρχίας Αττικής, της ην έκαστος δικαιούται συμπληρωματι¬ 
κής αποζημιώσεως μετ’ έκπτωσιν και παραίτησιν υπέρ του Δήμου Ν. 
Φιλαδέλφειας πάσης αξιώσεως απορρεούσης εκ της άνω απαλλοτριώ¬ 
σεως επί τη προηγουμένη υπογραφή σχετικής δηλώσεως παραιτήσεως 
κατά τα εις τις παραπάνω αποφάσεις του Δημοτικού Σ/λίου του Δήμου 
Ν. Φιλαδέλφειας διαλαμβανόμενα και κατετέθησαν δια συμπληρωμα¬ 
τική αποζημίωση εις το Ταμείο Παρακαταθηκών και Δανείων δρχ. 
2.151.000 δρχ. αφορώσαι: 


α. Δρχ. 1.872.000 δια την μεταξύ της προκατατεθείσης προσωρινής 
και της δια της υπ’ αριθ. 5982/73 αποφάσεως του Εφετείου Αθηνών εν 
συνδ. προς την υπ’ αρ. 3106/73 απόφαση του· Πολυμελούς Πρωτοδι¬ 
κείου Αθηνών καθορισθείσης τελεσιδίκως συμπληρωματικής τιμής μο¬ 
νάδος αποζημιώσεως, εκτάσεως επιφάνειας 936 τ.μ. σύμφωνα με την 
υπ’ αρ. 990/72 απόφαση του Μονομελούς Πρωτοδικείου Αθηνών ή 
όσης εκτάσεως ήθελε είναι, προκύπτουσαν διαφοράν προς αποζημίωσιν 
της που εμφαίνεται εις το από 25.8.1949 τοπογραφικό διάγραμμα του 
Τεχνικού Υπαλλήλου Μ. Γιαννοπούλου που συνοδεύει την υπ’ αρ. 
46/49 πράξη αναλογισμού και αποζημιώσεως (ήτοι 936 τ.μ. χ 2.000 
δρχ. το τ.μ.). 

β. δρχ. 252.000 δια την προκύπτουσα διαφορά δια την αξία της οι¬ 
κοδομής και 

γ. δρχ. 27.000 δια την προκύπτουσα διαφορά δια τα λοιπά κτί- 
σματα, κιγκλιδώματα, δένδρα κ.τλ. βάσει συμβιβασμού που εγκρίθηκε 
με τις υπό αριθμό 4/87. 50/88 και 235/88 αποφάσεις του Δημοτικού 
Συμβουλίου του Δήμου Ν. Φιλαδέλφειας που επικυρώθησαν με τις υπ’ 
αριθμό 4995/87, 9652/88 και 26637/88 πράξεις της Νομαρχίας 
Αθηνών, ήτοι συνολικού ποσού 2151.000 δρχ. αποδοτέας εις τους ανα- 
γνωρισθησομένους δικαιούχους, εκδοθέντος, του υπ’ αριθμ. 3021 βτης 
9.12.88 γραμματίου συστάσεως παρακαταθήκης ποσού 2.151.560 

δ ρχ· 

Ν. Φιλαδέλφεια, 5 Ιανουάριου 1989 
Ο Δήμαρχος 

ΣΑΒΒΑΣ ΣΤΑΜΑΤΙΑΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





